อายุ 19 เพศหญิงค่ะ พอดีเริ่มกินยาคุมแผงแรกหลังจากที่เลิกกินมาได้ 2-3 เดือน พึ่งได้มาเริ่มกินใหม่ ในวันที่ 12/01/65 เป็นวันแรกที่มีประจำเดือนกินมาเรื่อยๆจนปจด.หมดวันที่ 17/01/65 แต่แล้วหลังจากนั้นมีเลือดออกประปริดประปรอยไม่หยุดมีทั้งสีแดงสด สีน้ำตาล เป็นจนถึงวันที่ 29/01/65 ได้หมดไป แล้ววันที่ 30/01/65 ได้มีเพศสัมพันธ์กับแฟน หลังเสร็จกิจมีเลือดออกสีแดงสดออกมาจากช่องคลอดเยอะมาก เป็นอะไรเหรอคะ
สวัสดีค่ะ หากหยุดทานยาคุมกำเนิดมา 2-3 เดือน แล้วต่อมาได้กลับมาเริ่มทานใหม่ โดยทานในวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันทีค่ะ และหากได้ทานยาทุกวัน ไม่มีวันที่ลืมทานยา ทานยาตรงเวลาทุกวัน ยาคุมกำเนิดก็จะช่วยป้องกันการตั้งครรภ์ได้มากกว่า 99%สำหรับเลือดที่ออกกะปริดกะปรอยมาตลอดนั้น น่าจะเกิดจากผลข้างเคียงของยาคุมกำเนิด โดยเฉพาะหากเป็นยาคุมชนิดที่มีฮอร์โมนต่ำ หรือจากการทานยาคุมไม่ตรงเวลา หรือมีการลืมทานยา ส่วนการที่เมื่อมีเพศสัมพันธ์ ได้มีเลือดออกมามาก ก็เกิดจากการที่เมื่อมีเพศสัมพันธ์ จะไปกระตุ้นใหม่มดลูกบีบตัว เลือดจึงมีออกมาปริมาณเยอะขึ้นแนะนำว่าควรทานยาคุมกำเนิดแผงนี้ต่อไปก่อน และเมื่อเริ่มกินยาคุมแผงใหม่ หากยังคงมีเลือดออกกะปริดกะปรอยอีก อาจพิจารณาเปลี่ยนยี่ห้อยาคุม เป็นชนิดที่มีฮอร์โมนสูงขึ้นค่ะ